ഉത്തരമലബാറില് വൈദ്യുതി പ്രസരണ ശൃംഖല ശക്തിപ്പെടുത്താന് കോലത്തുനാട് പാക്കേജ് കണ്ണൂര്: ഉത്തര മലബാറിലെ വൈദ്യുതി പ്രസരണ ശൃംഖല ശക്തിപ്പെടുത്താനുള്ള പദ്ധതി കോലത്തുനാട് പാക്കേജ് അവസാനഘട്ടത്തിലേക്ക്. മലബാറിന്റെ ചരിത്രത്തില് തന്നെ പുതിയ കുതിച്ചു ചാട്ടത്തിനൊരുങ്ങുന്നതാണ് പദ്ധതി. ട്രാന്സ്ഗ്രിഡ് 2.0 പദ്ധതിയുടെ ഭാഗമാണ് കോലത്തുനാട് പാക്കേജ്. മലബാറിലെ വ്യവസായ സംരംഭങ്ങള്ക്കും മറ്റും ആവശ്യമായ വൈദ്യുതി വിതരണം ചെയ്യാനും പുതിയ പദ്ധതി വഴി കഴിയും. സംസ്ഥാനത്ത് ഭാവിയിലെ വര്ദ്ധിക്കുന്ന വൈദ്യുതി ആവശ്യം നിര്വഹിക്കാനാകുന്നതോടൊപ്പം പ്രസരണ നഷ്ടം ഗണ്യമായി കുറയ്ക്കാനും പദ്ധതിയിലൂടെ സാധിക്കും. കിഫ്ബി ഫണ്ട് വിനിയോഗിച്ചാണ് പ്രവൃത്തി. മള്ട്ടി വോള്ട്ടേജ് ടവറുകളാണ് പദ്ധതിയിലുള്ളത്. 220, 110 കെവി ലൈനുകള് ഇതില് വലിക്കും. ഇതില് കാടാച്ചിറ മുതല് തോട്ടുമ്മല് ഉമ്മന്ചിറവരെയുള്ള ഭാഗങ്ങളില് ടവര് സ്ഥാപിച്ച് ലൈന് പ്രവൃത്തി പൂര്ത്തിയായി. ബാക്കിയിടത്ത് ടവര് സ്ഥാപിക്കുകയാണ്. കാസര്കോട് കരിന്തളത്ത് 400 കെവി സബ്സ്റ്റേഷന് പവര് ഗ്രിഡ് കോര്പ്പറേഷന് സ്ഥാപിക്കുന്നുണ്ട്. കര്ണാടകത്തിലെ ഉഡുപ്പിയില്നിന്ന് കരിന്തളത്തേക്ക് 440 കെവി ലൈനും കോര്പ്പറേഷന് വലിക്കും. വയനാട്ടില്നിന്നും കരിന്തളത്തേക്ക് കെ.എസ്.ഇ.ബി 400 കെവി ലൈന് സ്ഥാപിക്കും. ഇതിന്റെ ടെന്ഡര് നടപടി പുരോഗമിക്കുകയാണ്. കോലത്തുനാട് പാക്കേജിന്റെ ഭാഗമായി തലശേരിയില് പുത്തന് സാങ്കേതികവിദ്യ ഉപയോഗിച്ചുള്ള 220 കെ.വി ഗ്യാസ് ഇന്സുലേറ്റഡ് സബ്സ്റ്റേഷന് ജി.ഐ.എസ് സ്ഥാപിക്കുന്നുണ്ട്. മുണ്ടയാട് മുതല് തലശേരി വരെയുള്ള 66 കെ.വി ലൈന് റൂട്ട് ഉപയോഗിച്ചാണ് 220 കെ.വി ലൈന് വലിക്കുന്നത്. നാരോ ബേസ്ഡ് ടവറുകളിലൂടെയാണ് ഇവിടെയും ലൈന് സ്ഥാപിക്കുന്നത്. ടവര് നിര്മ്മാണം ദ്രുതഗതിയില് കണ്ണൂരിലെ കാഞ്ഞിരോടുനിന്ന് കാസര്കോട് മൈലാട്ടിയിലേക്കുള്ള 220 കെ.വി ലൈനിന് പുറമെ 220110 കെ.വി മള്ട്ടി വോള്ട്ടേജ് ലൈനും സ്ഥാപിക്കും. കാഞ്ഞിരോട് മുണ്ടയാട് വരെ പഴയ 66 കെ.വി ലൈന് റൂട്ടിലും മുണ്ടയാട് മുതല് മൈലാട്ടിവരെ നാരോ ബേസ്ഡ് ടവര് സ്ഥാപിച്ചും 220 കെ.വി ലൈനും താഴെ 110 കെ.വി ലൈനും വലിക്കും. പയ്യന്നൂര് മുതല് ചെറുവത്തൂര്വരെ ടവര് നിര്മ്മിച്ച് ലൈന് വലിക്കുന്ന പ്രവൃത്തി പൂര്ത്തിയായി. ബാക്കി സ്ഥലങ്ങളില് ടവര് സ്ഥാപിക്കുന്ന പണി വേഗതയിലാണ്. ചെലവ് 350 കോടി ഗുണം കണ്ണൂര്, കാസര്കോട് ജില്ലകള്ക്ക്